**«Сәлем саған сүйікті, алтын ұя мектебім!» атты Білім күніне арналған салтанатты жиыны**

**Ашылуы-Би:** 9-сынып қыздарының орындауында

**1-ж:** Қайырлы күн бүгінгі салтанатымызға жиылған қауым!

**2-ж:**Армысыздар, құрметті ұстаздар қауымы!

**1-ж:**Бармысыздар, қымбатты мектеп оқушылары!

**2-ж:**Қош келдіңіздер, қымбатты ата-аналар мен мереке қонақтары!

**1-ж:**Бүгін 1 қыркүйек-білім күні. 1 қыркүйек әсіресе мектеп табалдырығын тұңғыш рет аттағалы тұрған, жаңа өмірге қадам жасаған 1- сынып оқушылары үшін қуанышты күн. Бұл олардың жадында сақталатын және тебірене еске алатын күн болады.

**2-ж**:Бұл күн- бүлдіршіннің балалық бал-шағымен қоштасып, білім еліне аттаған алғашқы қадамы.Болашақта елінің атын әлемге танытар, ұлттық құндылықтарымызды көздің қарашығындай сақтап, білім бұлағынан сусындауға асығып келе жатқан жаңа буын шәкірттеріміз - 1 сынып оқушыларын олардың сынып жетекшілерімен құрметпен ортаға шақырамыз.

**1 сынып және де сынып жетекшісі: Даулбаева Гульмира Орынбасаровна**

**1-ж:**Біреулер енші ап өмірден

Түлеп ұшты асып қыр.

Бүлдіршін балғын көңілмен

Алғашқы қадам басып тұр.

Сондықтан да назарды

Солар жаққа бұрайық

Балдырғанды кішкентай

Қарсы алып қол соғайық!

 Айтпаева Азиза

Айтпаева Жансая

Блялова Жансұлу

Дәулетқызы Назым

Дюсенов Алижан

Даутбай Нұртілеу

Қайыргелді Нұрдәулет

Мукашева Жансая

Мейрам Жанель

Сагимбаева Аянат

(Музыка ойнап тұрады, 1 сынып оқушылары кіреді.)

**2-ж:**Ендеше сағынышпен күткен «Сәлем саған сүйікті, алтын ұя мектебім!»атты білім күніне арналған жиынымызды ашық деп жариялаймыз.

 **(Қазақстан Республикасының Мемлекеттік Әнұраны орындалады. )**

**1-ж**:Елеулі сәттің жетегімен шәкірт бойына білім нәрін егіп, халықтық рухта тәрбиелеу басты мұратымыз деп есептейтін педагогикалық ұжымның басшысы мектеп **директоры Хамзин Руслан Амантайұлына** сөз кезегін ұсынамыз.

**2-ж**:Бүгінгі салтанатты жиынымыздың құрметті қонағына құттықтау сөз кезегін жолдаймыз.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1-ж**:Жаңа оқу жылының басталуына байланысты бұйрықпен таныстыру, сөз кезегін мектебіміздің оқу ісі жөніндегі орынбасары: Мусина Баян Орынбасарқызына беріледі.

**2-ж:**Қуаныш бүгін, мереке,

Шуағын шашып тұр әлем.

Мектепке келген алғашқы

Бүлдіршінге бір сәлем!

**Қымбатты 1 сынып оқушылары!**

Білім ордасы-мектебімізге қош келдіңіздер! Білім еліне аттаған қадамдарыңыз құтты болсын!

**Сөз кезегі 1 сынып оқушыларына.**

1. оқушы

Қуаныш бүгін-мереке,

Шуағын шашып тұр әлем.

Мектепке келген алғашқы,

Жан досым, саған мың сәлем.

1. оқушы

Биыл мен де мектепке,

Біріншіге барамын.

Мақтанбаймын мен текке,

Дайын дәптер, қаламым.

1. оқушы

Мектеп-қамқор анамыз,

Оқып білім аламыз.

Өнерпаз боп өсетін,

Біз оқушы боламыз!

1. оқушы

Бірінші қыркүйек күнімен,

Аңқыған жұпар гүлімен

Келіп ем, қарсы алар мектебім,

Сүйкімді қоңырау үнімен.

1. оқушы

Еркесі едім әжемнің,

Еркесі едім анамның.

Толып биыл алтыға,

Мен оқушы атандым.

1. оқушы

Еркелік жоқ кешегі

Оқушымын көшелі

Білім алып ойыммен,

Бойым енді өседі.

1. оқушы

Қуантуға елімді

Қуантуға жерімді

Қуантуға жүректі

Мен мектепке барамын.

1. оқушы

Таудай болсын талабың!

Құтты босын қадамың!

Деп құттықтап ағайым,

Сыйладым өз қаламын.

1. оқушы

Себер мейір шуағын,

Айың блып туамын

Шоқан, Қаныш атадай

Ғалым жолын қуамын.

**Ән:** 1-сынып оқушыларының орындауында «Біз мектепке барамыз» әні.

**1-ж:**Құттықтау сөз кезегі 11-сынып оқушыларына беріледі.

Оқитын әрі жазатын,

Білімге қол созатын.

Оқушы болдын,қарағым,

Білімнің кілтін ашатын-деп сөз кезегін балапандарын ертіп келген құрметті ата-аналарымызға береміз.

**2-ж:**Өмір бойы мектебімді жыр етем,

Бір өзіңде бақыт, білім, берекем.

Шәкірттерің өрістесін, өрлесін

Құтты болсын білім күні- мерекең!

Жиынымыздың ең бір ерекше сәтіне де келіп жеткендейміз. Ол- алғашқы қоңырау соғу салтанаты. Бұл құрметке тұңғыш мектеп табалдырығын аттағалы тұрған 1 сынып оқушысы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ мен 11-сынып оқушысы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ие болғалы тұр.

(Музыка ойнап тұрады.)

**1-ж:**Күмбірлеп кеудесінде асқақ әні,

Ұстазды қадірлейді жас та, кәрі.

Білімнің биігіне басқан қадам

Алғашқы қоңыраудан басталады.

**Алғашқы қоңырау мерекесі құтты болсын!**

**2-ж**:Ыбырай атамыздың мына бір өлең жолдары өмірлеріңізге серік болсын.

Кел, балалар, оқылық,

Оқығанды көңілге

Ықыласпен тоқылық.

Оқысаңыз, балалар,

Шамнан шырақ жағылар

Тілегенің алдыңнан

Іздемей-ақ табылар!

Ендеше, баршаңызды оқушылармен ұстаздарды алғашқы білім күніне арналған (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) атты сабағына шақырамыз.

**1-2ж:** Осымен, «Сәлем саған сүйікті, алтын ұя мектебім!» атты салтанатты жиынымызды жабық деп жариялаймыз.